# **DECIZIA ETAPEI DE ÎNCADRARE**

## Nr. din 04.09.2018

Ca urmare a solicitării de emitere a acordului de mediu adresate de **SC LABIRINT COM SRL**, cu sediul în com. Frătăuţii Vechi, sat Frătăuţii Vechi, nr. 50, înregistrată la APM Suceava cu nr. 8573/08.08.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.08.2018, că proiectul ***Balastiera Frătăuţii Vechi*** propus a fi amplasat în com. Frătăuţii Vechi nu se supune evaluării impactului asupra mediului şi **se supune evaluării adecvate,** amplasamentul perimetrului de exploatare fiind situat în **situl NATURA 2000 ROSCI 0379-Râul Suceava.**

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Lucrările propuse constau în:

- perimetrul Siminicea este situat în extravilanul localităţii Frătăuţii Vechi, în albia minoră a râului Suceava, pe central albiei, între bornele CSA nr. 75-73. Î naval de perimetru la 1,6 km se află frontal de captare al municipiului Rădăuţi, iar în amonte la 2,8 km este situate podul rutier peste râul Suceava de pe DJ 178 C.

- accesul în perimetru se va realiza din DJ 178 C pe un drum de exploatare existent pe malul drept al râului Suceava. Pentru accesul pe insulă şi pe malul stâng al râului Suceava se vor amenaja 2 traverse temporare de acces, formate din 5 respectiv 8 tuburi din beton cu Φ 1000 mm şi lungimea de 4 m. La debite medii şi mari, cât şi la finalizarea lucrărilor de exploatare agregate minerale din perimetru, tuburile vor fi scoase din albie prin grija beneficiarului.

- perimetrul de exploatare are formă poligonală cu S= 27.500 mp, Lmed= 500 m şi Bmed= 55 m. Adâncimea maximă de exploatare va fi de 2,55 m, iar cea medie de 1,59 m, fără a coborî sub cota talvegului natural al râului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0379-Râul Suceava.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0379-Râul Suceava.**

c) Necesitatea stabilirii dacă proiectul propus afectează aria protejată **NATURA 2000 ROSCI 0379- Râul Suceava.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**